Diari Oficial de la Generalitat Valenciana


Sumari del DOGV 3570, del 27-08-1999 (1999/7503)

Informació pública de l'expedient de modificació puntual número 10 del Pla General d'Ordenació Urbana, unitat d'execució número 1-B, Barri del Crist.
-----------------------------------------------------------------------------------------------------------------------------------------------------

### Dades del document

Número de DOGV
:   3570

Data del DOGV
:   27-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7503


Organisme emissor
:   Ajuntament d'Aldaia

Tipus de document
:   Anunci

Informació pública de l'expedient de modificació puntual número 10 del Pla General d'Ordenació Urbana, unitat d'execució número 1-B, Barri del Crist. [1999/Q7503]
  
El Ple de l'Ajuntament, en la sessió del dia 27 de juliol de 1999, va adoptar entre uns altres l'acord següent:
  
«7. Expedient de modificació puntual número 10 del Pla General d'Ordenació Urbana (unitat d'execució número 1-B, Barri del Crist».
  
Havent-ne informat de l'expressat expedient i vist el projecte redactat a aquest efecte així com els informes tècnics i jurídics, la corporació, amb el dictamen previ de la Comissió Informativa d'Urbanisme i Medi Ambient, per unanimitat, acorda:
  
Primer
  
Fer seu el document presentat per la mercantil Promociones Aytar, SA, i procedir-ne a la tramitació.
  
Segon
  
De conformitat amb l'article 38.2 de la Llei 6/1994, de 19 de novembre, de la Generalitat Valenciana, Reguladora de l'Activitat Urbanística, sotmetre a informació pública pel termini d'un mes l'expedient de modificació puntual número 10 del Pla General d'Ordenació Urbana (unitat d'execució 1-B, del Barri del Crist), que consisteix en la reordenació de l'edificabilitat permesa pel pla general. No obstant això, en el document presentat s'observa que el bloc situat més cap a l'oest envaeix l'alineació vigent del carrer del Pintor Segrelles, cosa per la qual el soterrani de les noves edificacions envairia la vorera que hi ha en aquest carrer. Aquesta qüestió s'ha d'esmenar mitjançant el desplaçament cap a l'est de l'emplaçament de l'edificació esmentada. Aquest desplaçament afectarà a l'amplada dels carrers entre blocs que el document projecta de 24 metres. Atés que es projecten tres blocs iguals separats per dos carrers de 24 metres d'amplada es reduiran per igual les amplades dels carrers indicats fins a un mínim de 22 metres, de manera que l'edificació sota rasant no envaisca l'alineació vigent del carrer del Pintor Segrelles.
  
Tercer
  
Que aquesta informació pública s'anuncie en el Diari Oficial de la Generalitat Valenciana, en el periòdic Levante i al tauler d'anuncis d'aquest ajuntament, perquè quede exposat al públic el projecte, juntament amb l'expedient que s'instrueix, en aquestes dependències municipals (Àrea d'Urbanisme, planta quarta) durant el termini indicat i en hores d'oficina.
  
Quart
  
Condicionar la publicació de la informació pública perquè els serveis tècnics municipals emeten un informe favorable acreditatiu que el document ha sigut esmenat en els termes exposats anteriorment i de conformitat amb els informes que hi ha a l'expedient. Així mateix el nou document haurà d'identificar amb el número 10 la modificació puntual en tràmit i incloure l'anagrama de l'ajuntament a l'encapçalament dels folis i a la casella dels plànols.
  
Cinqué
  
Que es remeta un certificat d'aquest acord, juntament amb un exemplar del projecte esmenat, al Consell Metropolità de l'Horta.
  
Sisé
  
Facultar l'Alcaldia perquè es practiquen les diligències que calguen per a l'execució d'aquest acord.
  
Cosa que es posa en coneixement, i es fa saber que el projecte i l'expedient que s'instrueix es poden examinar en aquestes dependències municipals (Àrea d'Urbanisme, planta quarta) en hores d'oficina, durant el termini d'un mes comptador des de l'endemà de la publicació en el Diari Oficial de la Generalitat Valenciana. S'hi poden presentar les al·legacions que es consideren oportunes.